title: 1983 m. liepos 29 d. Komisijos Sprendimas dėl Australijos įmonių, patvirtintų importuoti į Bendriją šviežią mėsą, sąrašo

text:
Svarbus teisinis pranešimas

|

31983D0384

Oficialusis leidinys L 222 , 13/08/1983 p. 0036 - 0039 specialusis leidimas suomių kalba: skyrius 3 tomas 16 p. 0193  specialusis leidimas ispanų kalba: skyrius 03 tomas 28 p. 0189  specialusis leidimas švedų kalba: skyrius 3 tomas 16 p. 0193  specialusis leidimas portugalų kalba skyrius 03 tomas 28 p. 0189

		Komisijos Sprendimas1983 m. liepos 29 d.dėl Australijos įmonių, patvirtintų importuoti į Bendriją šviežią mėsą, sąrašo(83/384/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Direktyva 83/91/EEB [2], ypač į jos 4 straipsnio 1 dalį ir 18 straipsnio 1 dalies a ir b punktus,kadangi trečiųjų šalių įmonėms negali būti leidžiama eksportuoti į Bendriją šviežios mėsos, jei jos nesilaiko Direktyvoje 72/462/EEB nustatytų specialiųjų ir bendrųjų reikalavimų;kadangi Australija, remdamasi Direktyvos 72/462/EEB 4 straipsnio 3 dalimi, atsiuntė įmonių, kurioms leidžiama eksportuoti į Bendriją, sąrašą;kadangi Bendrijos apsilankymai vietoje parodė, kad daugelio minėtų įmonių higienos reikalavimai yra pakankami ir todėl tos įmonės gali būti įtrauktos į įmonių, iš kurių gali būti leidžiama importuoti šviežią mėsą, pirmąjį sąrašą, sudarytą pagal minėtos direktyvos 4 straipsnio 1 dalies nuostatas;kadangi kitos Australijos pasiūlytos įmonės turi būti apsvarstytos remiantis papildoma informacija dėl jų higienos reikalavimų ir gebėjimo greitai prisiderinti prie Bendrijos taisyklių;kadangi tuo tarpu tam, kad staiga nenutrūktų dabartiniai prekybos srautai, šioms įmonėms gali būti laikinai leidžiama tęsti šviežios mėsos eksportą į tas valstybes nares, kurios pasiruošusios jį priimti;kadangi dėl to šį sprendimą teks iš naujo išnagrinėti ir prireikus pakeisti atsižvelgiant į tuo tikslu taikytas priemones ir padarytus patobulinimus;kadangi šviežios mėsos importui iš šio sprendimo priede nurodytų įmonių ir toliau taikomos kitur nustatytos nuostatos ir Sutarties bendrosios nuostatos; kadangi ypač iš trečiųjų šalių importuojant ir į kitas valstybes nares reeksportuojant tam tikrų kategorijų mėsą, pavyzdžiui mažiau kaip 3 kg sveriančius gabalus, arba kai kurių medžiagų likučių turinčią mėsą, kuriai netaikomos suderintos Bendrijos taisyklės, tebetaikomi valstybės narės importuotojos sveikatai skirti teisės aktai, be to, turi būti laikomasi Sutarties bendrųjų taisyklių;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Šiuo dokumentu priede pateiktame sąraše išvardytoms Australijos įmonėms leidžiama eksportuoti į Bendriją šviežią mėsą remiantis minėtu priedu.2. Šviežios mėsos iš šio straipsnio 1 dalyje minėtų įmonių importui taikomos kitur nustatytos Bendrijos veterinarinės nuostatos.2 straipsnis1. Valstybės narės draudžia importuoti šviežią mėsą iš priede nenurodytų įmonių.2. Tačiau valstybės narės gali ir toliau iki 1984 m. balandžio 30 d. leisti importuoti šviežią mėsą iš sąraše nenurodytų, bet Australijos institucijų nuo 1983 m. balandžio 7 d. pagal Direktyvos 72/462/EEB 4 straipsnio 3 dalies nuostatas patvirtintų ir oficialiai pasiūlytų įmonių, nebent, remiantis pirmiau minėtos direktyvos 4 straipsnio 1 dalimi, iki 1984 m. gegužės 1 d. būtų priimtas priešingas sprendimas.Minėtų įmonių sąrašą Komisija išsiuntinėja valstybėms narėms.3 straipsnisŠis sprendimas taikomas nuo 1983 m. spalio 1 d.4 straipsnisIki 1984 m. vasario 1 d. šis sprendimas nagrinėjamas iš naujo ir prireikus iš dalies pakeičiamas.5 straipsnisŠis sprendimas skirtas valstybėms narėms.Priimta Briuselyje, 1983 m. liepos 29 d.Komisijos varduPoul DalsagerKomisijos narys[1] OL L 302, 1972 12 31, p. 28.[2] OL L 59, 1983 3 5, p. 34.--------------------------------------------------PRIEDASĮMONIŲ SĄRAŠASĮmonės Nr. | Adresas |I.JAUTIENAA.Skerdyklos ir pjaustymo patalpos7 | CQME Pty. Ltd, Rockhampton, Queensland |135 | Blue Ribbon Export Division, Launceston, Tasmania |151 | Richardson's Meat Industries Ltd, Hobart, Tasmania |170 | Beef City Pty. Ltd, Purrawunda, Queensland |195 | R. J. Gilbertson Pty. Ltd, Longford, Tasmania |239 | Northern Cooperative Meat Company Ltd, Casino, New South Wales |243 | Warwick Bacon Company Ltd, Warwick, Queensland |294 | Teys Bros Pty. Ltd, Beenleigh, Queensland |525 | Tancred Bros, Beaudesert, Queensland |642 | Metro Meat Ltd, Cootamundra, New South Wales |751 | Tasmeats Ltd, Camdale, Tasmania |1352 | Lockyer Valley Abattoir, Grantham, Queensland |B.Skerdyklos3 | The Metropolitan Public Abattoir, Brisbane, Queensland |53 | Thomas Borthwick and Sons, Melbourne, Victoria |54 | H. W. Greenham and Sons, Pty. Ltd, Newport, Victoria |155 | Blaney County Council Abattoir, Blaney, New South Wales |218 | Northwest Exports Pty. Ltd, Inverell, New South Wales |533 | Charles David Pty. Ltd, Murray Bridge, South Australia |612 | Associated Meat Processors Pty. Ltd, Wodonga, Victoria |648 | E. G. Green and Sons, Harvey, Western Australia |761 | R. J. Gilbertson Pty. Ltd, Melbourne, Victoria |1265 | G. & K. O'Connor, Export Abattoir, Pty. Ltd, Pakenham, Victoria |1471 | South Australian Meat Corporation, Gepps Cross, South Australia |C.Pjaustymo patalpos1595 | R. J. Gilbertson Pty. Ltd, Melbourne, Victoria |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen, Pty, Ltd, Melbourne, Victoria |1889 | Webb Meat Exports, Pty. Ltd, Melbourne, Victoria |II.AVIENAA.Skerdyklos ir pjaustymo patalpos151 | Richardson's Meat Industries Ltd, Hobart, Tasmania |B.Skerdyklos155 | Blayney County Council Abattoir, Blayney, New South Wales |199 | Thomas Borthwick and Sons (Australasia) Ltd, Albany, Western Australia |423 | S. E. Meat (Aust.) Ltd, Naracoorte, South Australia |533 | Charles David Pty. Ltd, Murray Bridge, South Australia |612 | Associated Meat Processors Pty. Ltd, Wodonga, Victoria |642 | Metro Meat Ltd, Cootamundra, New South Wales |1027 | Linley Valley Meats Pty. Ltd, Wooroloo, Western Australia |1471 | South Australian Meat Corporation, Gepps Cross, South Australia |C.Pjaustymo patalpos1595 | R. J. Gilbertson Pty. Ltd, Melbourne, Victoria |1614 | Tatiara Meat Co. Pty. Ltd, Bordertown, South Australia |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen Pty. Ltd, Melbourne, Victoria |1889 | Webb Meat Exports Pty. Ltd, Melbourne, Victoria |III.SAUGYKLOS(Tik sušaldyta ir supakuota mėsa)45 | Corio Bay Freezers Pty. Ltd, North Geelong, Victoria |47 | Watson and Son Pty. Ltd, Brisbane, Queensland |84 | South Australian Meat Corporation, Gepps Cross, South Australia |132 | P & O Cold Storage Ltd, Brisbane, Queensland |149 | P & O Cold Storage Ltd, Melbourne, Victoria |156 | Snowboy Pty. Ltd, Sydney, New South Wales |198 | A. B. Oxford Pty. Ltd, Melbourne, Victoria |202 | Polar Cold Storage Co., Melbourne, Victoria |216 | T. A. Field, Port Alma, Queensland |253 | Australian Service Cold Storage Pty. Ltd, Sydney, New South Wales |274 C | Moss Vale Cold Store, Moss Vale, New South Wales |292 | Port of Portland Authority, Portland, Victoria |492 | W. Woodmason Cold Storage Pty. Ltd, Sydney, New South Wales |565 | Port Huon Fruit Juices Pty. Ltd, South Hobart, Tasmania |651 | Central Coast Coldstores, West Gosford, New South Wales |1013 | P & O Cold Storage Ltd, Perth, New South Wales |1025 | Port of Devonport Authority, Devonport, Tasmania |1025 A | S. P. Holman Ltd, Devonport, Tasmania |1057 | Marine Board of Burnie, Burnie, Tasmania |1060 | Port Adelaide Freezers Pty. Ltd, Port Adelaide, New South Wales |1168 | Frigmobile, Townsville, Queensland |1190 | Rego Cold Storage Pty. Ltd, Scoresby, Victoria |1258 | City Centre Cold Store, Sydney, New South Wales |1277 | Magdem Enterprises, Hobart, Tasmania |1289 | Port of Launceston Authority, Bell Bay, Tasmania |1379 | Doboy Cold Stores Pty. Ltd, Brisbane, Queensland |1380 | Port of Devonport Authority, Devonport, Tasmania |1439 | P & O Australia Ltd (Food City), Brisbane, Queensland |1467 | South Australian Cold Stores Ltd, Dry Creek, South Australia |1487 | Cold Stores of Australia Pty. Ltd, North Freemantle, Western Australia |1617 | Frigmobile, Cairns, Queensland |1625 | Schumacher Ice Cold Pty. Ltd, Brisbane, Queensland |1662 | A. B. Oxford Cold Storage Co. Pty. Ltd, Melbourne, Victoria |1692 | Marine Board of Burnie, Burnie, Tasmania |2095 | Frigmobile, Townsville, Queensland |2180 | P. Manettas Holdings Pty. Ltd, Sydney, New South Wales |2190 | Frigmobile, Pty. Ltd, Sydney, New South Wales |2325 | Adelaide Cold Stores Pty. Ltd, Cavan, South Australia |2514 | Wedgewood Pastries, Sydney, New South Wales |--------------------------------------------------


title: 2016 m. gruodžio 8 d. Tarybos sprendimas (ES) 2016/2313, kuriuo tam tikros valstybės narės įgaliojamos dėl Europos Sąjungos interesų pritarti Korėjos Respublikos prisijungimui prie 1980 m. Hagos konvencijos dėl tarptautinio vaikų grobimo civilinių aspektų

text:
20.12.2016

               LT

               Europos Sąjungos oficialusis leidinys

               L 345/59

         TARYBOS SPRENDIMAS (ES) 2016/2313
   2016 m. gruodžio 8 d.
   kuriuo tam tikros valstybės narės įgaliojamos dėl Europos Sąjungos interesų pritarti Korėjos Respublikos prisijungimui prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra vienas iš esminių tos politikos aspektų;

               (2)

               Taryba priėmė Reglamentą (EB) Nr. 2201/2003 (2) (toliau – Reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia neteisėtas išvežimas ar laikymas, ir nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti bendravimo teisių ir globos teisių apsaugą;

               (3)

               Reglamentu „Briuselis IIa“ papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos įgyvendinimą, inter alia, kartu su valstybėmis narėmis dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu galėtų būti bendra teisinė sistema, taikoma Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik prisijungiančios valstybės ir tokių susitariančiųjų valstybių, kurios pareiškė, kad pritaria jos prisijungimui, tarpusavio santykiams;

               (8)

               pagal 1980 m. Hagos konvenciją ekonominės integracijos regioninėms organizacijoms, kaip antai Sąjungai, neleidžiama tapti jos šalimi. Todėl Sąjunga negali nei prisijungti prie tos konvencijos, nei deponuoti savo pareiškimo dėl pritarimo valstybės prisijungimui;

               (9)

               remiantis Europos Sąjungos Teisingumo Teismo nuomone 1/13, pareiškimai dėl pritarimo prisijungimui pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               2012 m. gruodžio 13 d. Korėjos Respublika deponavo prisijungimo prie 1980 m. Hagos konvencijos dokumentą. 1980 m. Hagos konvencija Korėjos Respublikos atžvilgiu įsigaliojo 2013 m. kovo 1 d.;

               (11)

               kelios valstybės narės jau pritarė Korėjos Respublikos prisijungimui prie 1980 m. Hagos konvencijos. Įvertinus padėtį Korėjos Respublikoje padaryta išvada, kad Korėjos Respublikos prisijungimui dar nepritarusios valstybės narės gali dėl Sąjungos interesų pritarti Korėjos Respublikos prisijungimui pagal 1980 m. Hagos konvencijos sąlygas;

               (12)

               todėl Korėjos Respublikos prisijungimui dar nepritarusios valstybės narės turėtų būti įgaliotos deponuoti pareiškimus dėl pritarimo Korėjos Respublikos prisijungimui dėl Sąjungos interesų laikydamosi šiame sprendime išdėstytų sąlygų. Čekijos Respublika, Airija ir Lietuvos Respublika, kurios jau pritarė Korėjos Respublikos prisijungimui prie 1980 m. Hagos konvencijos, naujų pareiškimų dėl pritarimo neturėtų deponuoti, nes pagal tarptautinę viešąją teisę esami pareiškimai galioja toliau;

               (13)

               Jungtinei Karalystei ir Airijai Reglamentas „Briuselis IIa“ yra privalomas ir todėl jos dalyvauja priimant ir taikant šį sprendimą;

               (14)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės, kurios dar to nepadarė, įgaliojamos dėl Sąjungos interesų pritarti Korėjos Respublikos prisijungimui prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų (toliau – 1980 m. Hagos konvencija).
   2.   1 dalyje nurodytos valstybės narės ne vėliau kaip 2017 m. gruodžio 9 d. deponuoja pareiškimą dėl pritarimo Korėjos Respublikos prisijungimui prie 1980 m. Hagos konvencijos dėl Sąjungos interesų, išdėstytą taip:

      „[Visas VALSTYBĖS NARĖS pavadinimas] pareiškia, kad pritaria Korėjos Respublikos prisijungimui prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2016/2313.“

   3.   Kiekviena valstybė narė informuoja Tarybą ir Komisiją apie savo pareiškimo dėl pritarimo Korėjos Respublikos prisijungimui deponavimą ir perduoda Komisijai pareiškimo tekstą per du mėnesius nuo jo deponavimo.
   2 straipsnis
   Valstybės narės, pareiškimus dėl pritarimo Korėjos Respublikos prisijungimui prie 1980 m. Hagos konvencijos deponavusios iki šio sprendimo priėmimo dienos, naujų pareiškimų nedeponuoja.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   4 straipsnis
   Šis sprendimas skirtas visoms valstybėms narėms, išskyrus Čekijos Respubliką, Danijos Karalystę, Airiją ir Lietuvos Respubliką.

      Priimta Briuselyje 2016 m. gruodžio 8 d.

            Tarybos vardu

            Pirmininkė

         L. ŽITŇANSKÁ

      (1)  2016 m. spalio 5 d. Europos Parlamento nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).


title: 2015 m. kovo 2 d. Tarybos sprendimas (ES) 2015/384 dėl Europos Sąjungos ir Senegalo Respublikos tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu

text:
10.3.2015

               LT

               Europos Sąjungos oficialusis leidinys

               L 65/1

         TARYBOS SPRENDIMAS (ES) 2015/384
   2015 m. kovo 2 d.
   dėl Europos Sąjungos ir Senegalo Respublikos tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies antros pastraipos a punktu ir 218 straipsnio 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Sąjunga ir Senegalo Respublika baigė derybas dėl tausios žvejybos partnerystės susitarimo (toliau – susitarimas), kuris galioja penkerius metus ir yra savaime pratęsiamas, ir penkerius metus galiojantį jo įgyvendinimo protokolą (toliau – protokolas), kuriuo Sąjungos laivams suteikiamos žvejybos galimybės vandenyse, į kuriuos Senegalo Respublika turi suverenias teises arba kurie priklauso jos jurisdikcijai žvejybos srityje;

               (2)

               šis susitarimas ir jo protokolas pasirašyti 2014 m. lapkričio 20 d. remiantis Sprendimu 2014/733/ES (1) ir laikinai taikomi nuo jų pasirašymo dienos;

               (3)

               susitarimas ir protokolas turėtų būti patvirtinti;

               (4)

               susitarimu įsteigtas jungtinis komitetas, kuriam pavesta kontroliuoti šio susitarimo taikymą. Be to, vadovaujantis protokolu, jungtinis komitetas gali patvirtinti tam tikrus protokolo pakeitimus. Siekiant palengvinti tokių pakeitimų patvirtinimą, reikėtų Komisiją įgalioti, laikantis konkrečių sąlygų, juos patvirtinti taikant supaprastintą procedūrą,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Senegalo Respublikos tausios žvejybos partnerystės susitarimas ir jo įgyvendinimo protokolas patvirtinami Sąjungos vardu (2).
   2 straipsnis
   Tarybos pirmininkas paskiria asmenį (-is), kuris (-ie) įgaliojamas (-i) Sąjungos vardu pateikti susitarimo 16 straipsnyje ir protokolo 13 straipsnyje numatytus pranešimus.
   3 straipsnis
   Laikantis priede pateiktų nuostatų ir sąlygų, Komisija įgaliojama Sąjungos vardu patvirtinti jungtiniame komitete priimtus protokolo pakeitimus.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. kovo 2 d.

            Tarybos vardu

            Pirmininkė

         D. REIZNIECE-OZOLA

      (1)  OL L 304, 2014 10 23, p. 1.

      (2)  Susitarimas ir protokolas buvo paskelbti OL L 304, 2014 10 23, p. 3 kartu su atitinkamu sprendimu dėl jo pasirašymo.

      PRIEDAS

         Įgaliojimų taikymo sritis ir Sąjungos pozicijos, kurios turi būti laikomasi jungtiniame komitete, nustatymo procedūra

                  1.

                  Komisija įgaliojama vesti derybas su Senegalo Respublika ir atitinkamais atvejais laikantis šio priedo 3 punkto susitarti dėl protokolo pakeitimų, susijusių su šiais klausimais:

                              a)

                              žvejybos galimybių koregavimu ir naujų žvejybos galimybių nustatymu pagal susitarimo 7 straipsnio 3 dalies a punktą ir protokolo 6 ir 7 straipsnius;

                              b)

                              sprendimu dėl sektoriui skiriamos paramos taisyklių pagal susitarimo 7 straipsnio 3 dalies b punktą ir protokolo 4 straipsnį;

                              c)

                              sąlygomis (įskaitant technines specifikacijas ir taisykles), susijusiomis su Sąjungos laivų žvejybos vykdymu pagal susitarimo 7 straipsnio 3 dalies c punktą ir protokolo priedą.

                  2.

                  Pagal susitarimą įsteigtame jungtiniame komitete Sąjunga:

                              a)

                              veikia vadovaudamasi Sąjungos tikslais, kurių siekiama vykdant bendrą žuvininkystės politiką;

                              b)

                              atsižvelgia į 2012 m. kovo 19 d. Tarybos išvadas dėl komunikato dėl bendros žuvininkystės politikos išorės aspekto;

                              c)

                              skatina laikytis pozicijų, kurios suderinamos su atitinkamomis regioninių žuvininkystės valdymo organizacijų patvirtintomis taisyklėmis.

                  3.

                  Kai jungtinio komiteto posėdyje numatyta priimti sprendimą dėl 1 dalyje nurodytų protokolo pakeitimų, imamasi būtinų priemonių, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią statistinę, biologinę ir kitą informaciją.
                  Šiuo tikslu, remdamosi šia informacija, Komisijos tarnybos, likus pakankamai laiko iki atitinkamo jungtinio komiteto posėdžio, perduoda Tarybai arba jos parengiamiesiems organams apsvarstyti ir patvirtinti dokumentą, kuriame išsamiai pateikti siūlomos Sąjungos pozicijos elementai.
                  Numatomą Sąjungos poziciją 1 dalies a punkte nurodytais klausimais Taryba turi patvirtinti kvalifikuota balsų dauguma. Kitais atvejais laikoma, kad parengiamajame dokumente numatyta Sąjungos pozicija patvirtinta, jeigu tam tikras blokuojančiai mažumai ekvivalentiškas valstybių narių skaičius tam nepaprieštarauja Tarybos parengiamojo organo posėdyje arba per dvidešimt dienų nuo parengiamojo dokumento gavimo, atsižvelgiant į tai, kas įvyks anksčiau. Esant prieštaravimui, klausimas perduodamas Tarybai.
                  Jei kituose susitikimuose, įskaitant vietoje rengiamus susitikimus, neįmanoma pasiekti susitarimo, kad Sąjungos pozicijoje būtų atsižvelgta į naujus elementus, klausimas perduodamas Tarybai arba jos parengiamiesiems organams.

                  4.

                  Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymus, kurie būtini tokiam sprendimui įgyvendinti.


title: 2003 m. gruodžio 22 d. Tarybos ir Komisijos sprendimas dėl Europos bendrijos bei Europos atominės energijos bendrijos ir Šveicarijos Konfederacijos susitarimo dėl bendradarbiavimo mokslo ir technologijų srityje Europos bendrijos ir Europos atominės energijos bendrijos vardu pasirašymo

text:
Svarbus teisinis pranešimas

|

32004D0112

Oficialusis leidinys L 032 , 05/02/2004 p. 0022 - 0022

		Tarybos ir Komisijos sprendimas2003 m. gruodžio 22 d.dėl Europos bendrijos bei Europos atominės energijos bendrijos ir Šveicarijos Konfederacijos susitarimo dėl bendradarbiavimo mokslo ir technologijų srityje Europos bendrijos ir Europos atominės energijos bendrijos vardu pasirašymo(2004/112/EB, Euratomas)EUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 170 straipsnį kartu su 300 straipsnio 2 dalies pirmos pastraipos pirmuoju sakiniu,atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,atsižvelgdamos į Komisijos pasiūlymą,kadangi:(1) Komisija Bendrijų vardu derėjosi su Šveicarijos Konfederacija dėl susitarimo dėl bendradarbiavimo mokslo ir technologijų srityje.(2) Šis susitarimas šalių atstovų buvo parafuotas 2003 m. rugsėjo 5 d.(3) Pasirašant susitarimą vėlesniąja data, susitarimas turėtų būti pasirašytas Bendrijos vardu.(4) Kaip nustatyta 14 straipsnio 2 dalyje, kol nėra užbaigtos šio susitarimo sudarymo procedūros, laikantis abipusiškumo principo, nuo 2004 m. sausio 1 d. jis turėtų būti taikomas laikinai,NUSPRENDĖ:1 straipsnis1. Atsižvelgiant į susitarimo sudarymą vėlesniąja data, Tarybos pirmininkas šiuo sprendimu įgaliojamas paskirti asmenį, įgaliotą Europos bendrijos vardu pasirašyti Europos bendrijos bei Europos atominės energijos bendrijos ir Šveicarijos Konfederacijos susitarimą dėl bendradarbiavimo mokslo ir technologijų srityje.2. Atsižvelgiant į susitarimo sudarymą vėlesniąja data, Komisijos pirmininkas šiuo sprendimu įgaliojamas paskirti asmenį, įgaliotą Europos atominės energijos bendrijos vardu pasirašyti Europos bendrijos bei Europos atominės energijos bendrijos ir Šveicarijos Konfederacijos susitarimą dėl bendradarbiavimo mokslo ir technologijų srityje.2 straipsnisKol nėra užbaigtos šio susitarimo sudarymo procedūros, laikantis abipusiškumo principo, nuo 2004 m. sausio 1 d. Europos bendrijos bei Europos atominės energijos bendrijos ir Šveicarijos Konfederacijos susitarimas dėl bendradarbiavimo mokslo ir technologijų srityje taikomas laikinai.Susitarimo tekstas pridedamas prie šio sprendimo.Priimta Briuselyje, 2003 m. gruodžio 22 d.Tarybos varduPirmininkasA. MatteoliKomisijos varduPirmininkasR. Prodi--------------------------------------------------


title: 2014/107/ES: 2014 m. vasario 11 d. Tarybos sprendimas dėl Europos Sąjungos ir Azerbaidžano Respublikos susitarimo dėl be leidimo gyvenančių asmenų readmisijos pasirašymo Europos Sąjungos vardu

text:
28.2.2014

               LT

               Europos Sąjungos oficialusis leidinys

               L 59/4

      TARYBOS SPRENDIMAS

   2014 m. vasario 11 d.
   dėl Europos Sąjungos ir Azerbaidžano Respublikos susitarimo dėl be leidimo gyvenančių asmenų readmisijos pasirašymo Europos Sąjungos vardu
   (2014/107/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 3 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2011 m. gruodžio 19 d. Taryba įgaliojo Komisiją pradėti derybas su Azerbaidžano Respublika dėl Europos Sąjungos ir Azerbaidžano Respublikos susitarimo dėl be leidimo gyvenančių asmenų readmisijos (toliau – Susitarimas). Derybos sėkmingai užbaigtos ir Susitarimas parafuotas 2013 m. liepos 29 d.;

               (2)

               Susitarimas Sąjungos vardu turėtų būti pasirašytas, atsižvelgiant į tai, kad jis bus sudarytas vėliau;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui tos valstybės narės nedalyvauja priimant šį sprendimą ir jis nėra joms privalomas ar taikomas;

               (4)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Azerbaidžano Respublikos susitarimą dėl be leidimo gyvenančių asmenų readmisijos su sąlyga, kad minėtas Susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 11 d.

            Tarybos vardu

            Pirmininkas

         E. VENIZELOS

      (1)  Susitarimo tekstas bus paskelbtas kartu su sprendimu dėl jo sudarymo.


title: 2011 m. sausio 31 d. Tarybos sprendimas 2011/71/BUSP, kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

text:
2.2.2011

               LT

               Europos Sąjungos oficialusis leidinys

               L 28/60

         TARYBOS SPRENDIMAS 2011/71/BUSP
   2011 m. sausio 31 d.
   kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. spalio 29 d. Taryba priėmė Sprendimą 2010/656/BUSP, kuriuo atnaujinamos ribojamosios priemonės Dramblio Kaulo Krantui (1).

               (2)

               Atsižvelgiant į sudėtingą padėtį Dramblio Kaulo Krante, į Sprendimo 2010/656/BUSP II priede pateiktą asmenų ir subjektų, kuriems taikomos ribojamosios priemonės, sąrašą reikia įtraukti kitus asmenis ir subjektus,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/656/BUSP 7 straipsnio 2 dalis pakeičiama taip:

      „2.   Jei Taryba nusprendžia asmeniui arba subjektui taikyti 4 straipsnio 1 dalies b punkte ir 5 straipsnio 1 dalies b punkte nurodytas priemones, ji atitinkamai iš dalies pakeičia II priedą.“

   2 straipsnis
   Šio sprendimo priede nurodyti asmenys ir subjektai įtraukiami į Sprendimo 2010/656/BUSP II priede pateiktą sąrašą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. sausio 31 d.

            Tarybos vardu

            Pirmininkė

         C. ASHTON

      (1)  OL L 285, 2010 10 30, p. 28.

      PRIEDAS

         2 STRAIPSNYJE NURODYTI ASMENYS IR SUBJEKTAI

                  Vardas, pavardė (ir galimi slapyvardžiai)

                  Tapatybės nustatymo informacija

                  Įtraukimo į sąrašą priežastys

                  1.

                  Philippe Henry Dacoury-Tabley

                  Vakarų Afrikos valstybių centrinio banko (BCEAO) valdytojas; atsisako paklusti demokratiškai išrinktam Prezidentui; prisideda prie neteisėtos Laurent Gbagbo administracijos finansavimo

                  2.

                  Denis N'Gbé

                  Gimęs 1956 m. rugsėjo 6 d. Danane;
                  paso numeris: PS-AE/094GD07 (galioja iki 2012 m. liepos 26 d.)

                  Vakarų Afrikos valstybių centrinio banko (BCEAO) Dramblio Kaulo Kranto nacionalinės direkcijos direktorius: asmuo, atsisakantis paklusti demokratiškai išrinktam Prezidentui; prisideda prie Laurent Gbagbo neteisėtos administracijos finansavimo

                  3.

                  Ibrahim Ezzedine

                  Gimęs 1968 m. vasario 5 d. Bariše (Libanas);
                  paso numeris: 08AB14590 (galioja iki 2014 m. spalio 4 d.)

                  Verslininkas: prisideda prie Laurent Gbagbo neteisėtos administracijos finansavimo

                  4.

                  Roland Dagher

                  Gimęs 1952 m. gegužės 8 d. Bamake (Malis);
                  pasų numeriai: PD-AE/075FN01 (galioja iki 2011 m. sausio 16 d.); 08AA15167 (galioja iki 2013 m. gruodžio 1 d.)

                  Verslininkas, Ekonomikos ir socialinių reikalų tarybos narys: prisideda prie neteisėto Laurent Gbagbo finansavimo

                  5.

                  Oussou Kouassi

                  Gimęs 1956 m. sausio 1 d. Umė;
                  pasų numeriai: PD-AE/016EU09 (galioja iki 2009 m. rugpjūčio 31 d.); 08AA80739 (galioja iki 2014 m. liepos 12 d.)

                  Ekonomikos reikalų generalinis direktorius: asmuo, atsisakantis paklusti demokratiškai išrinktam Prezidentui; prisideda prie Laurent Gbagbo neteisėtos administracijos finansavimo

                  6.

                  Ossey Eugène Amonkou

                  Gimęs 1960 m. liepos 13 d. Akupė;
                  paso numeris: 04LE10026 (galioja iki 2011 m. birželio 19 d.)

                  Nacionalinio investicijų banko (BNI) generalinis direktorius: asmuo, atsisakantis paklusti demokratiškai išrinktam Prezidentui; prisideda prie Laurent Gbagbo neteisėtos administracijos finansavimo

      B.   Subjektai

                  Pavadinimas (ir galimi kiti pavadinimai)

                  Identifikuojamoji informacija

                  Įtraukimo į sąrašą priežastys

                  1.

                     Caisse d'Epargne de Côte d’Ivoire

                  REGISTRUOTOJI BŪSTINĖ

                              Abidjan-Plateau, Immeuble SMGL,

                              11 Avenue Joseph Anoma, 01 BP 6889 Abidjan 01 RCI Tel.: +225 20 25 43 00

                              Faks.: +225 20 25 53 11 SWIFT: CNCGCIAB - El. paštas: info@caissepargne.ci

                  Prisideda prie Laurent Gbagbo neteisėtos administracijos finansavimo

                  2.

                     Banque de l'Habitat de Côte d'Ivoire (BHCI)

                              22 Avenue Joseph Anoma - 01

                              BP 2325 Abidjan 01 Côte d'Ivoire

                              Tel.: Faks.: +225 20 22 58 18

                  Prisideda prie Laurent Gbagbo neteisėtos administracijos finansavimo


title: 2010/385/: 2010 m. birželio 24 d. Tarybos sprendimas dėl Tarptautinės atsinaujinančiosios energijos agentūros (IRENA) statuto sudarymo Europos Sąjungos vardu

text:
13.7.2010

               LT

               Europos Sąjungos oficialusis leidinys

               L 178/17

         TARYBOS SPRENDIMAS
   2010 m. birželio 24 d.
   dėl Tarptautinės atsinaujinančiosios energijos agentūros (IRENA) statuto sudarymo Europos Sąjungos vardu
   (2010/385/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 194 straipsnio 2 dalį, 218 straipsnio 6 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Pagal 2009 m. spalio 19 d. Tarybos sprendimą Tarptautinės atsinaujinančiosios energijos agentūros statutas (IRENA) (1) (toliau – statutas) Europos bendrijos vardu buvo pasirašytas 2009 m. lapkričio 23 d.

               (2)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė.

               (3)

               Sąjungai tikslinga sudaryti statutą.

               (4)

               Sritys, kurioms taikomas Statutas, priskiriamos ir Sąjungos, ir valstybių narių kompetencijai.

               (5)

               Statuto VI straipsnio C dalyje numatoma, kad Tarptautinės atsinaujinančiosios energijos agentūros (IRENA) narėmis tapusios regioninės tarpvyriausybinės ekonominės integracijos organizacijos (toliau – IRENA) paskelbia, kokie Statutu reglamentuojami klausimai priklauso jų kompetencijai.

               (6)

               Todėl Sąjunga turėtų priimti tokią kompetencijos deklaraciją.

               (7)

               Sąjunga IRENA agentūrai turėtų mokėti metinį įnašą, numatytą pagal programą „Pažangi energetika Europai (IEE)“,

         PRIĖMĖ ŠĮ SPRENDIMĄ:
   1 straipsnis
   1.   Sąjungos vardu patvirtinta Kompetencijos deklaracija ir jos tekstas pridedamas prie šio sprendimo.
   2.   Sąjungos vardu patvirtinamas Tarptautinės atsinaujinančiosios energijos agentūros (IRENA) statutas (toliau – Statutas) ir jo tekstas pridedamas prie šio sprendimo.
   2 straipsnis
   1.   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu deponuoti ratifikavimo dokumentą Vokietijos Federacinės Respublikos Vyriausybei, kuri pagal statuto XIX straipsnį ir XX straipsnio A dalį yra statuto depozitarė, parodant Sąjungos sutikimą įsipareigoti.
   2.   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pagal statuto VI straipsnio C dalį deponuoti I priede pateiktą Kompetencijos deklaraciją.
   3 straipsnis
   Sąjunga Tarptautinės atsinaujinančiosios energijos agentūrai moka metinį įnašą.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. birželio 24 d.

            Tarybos vardu

            Pirmininkas

         J. BLANCO LÓPEZ

      (1)  Konferencijos deklaracija dėl Statuto autentiškų tekstų yra neatskiriama Statuto dalis.

      PRIEDAS

         Kompetencijos deklaracija

                     1.

                     Statuto VI straipsnio C dalyje nustatyta, kad regioninės tarpvyriausybinės ekonominės integracijos organizacijos stojimo ar ratifikavimo dokumente pateikiama deklaracija, kurioje nurodoma, kurie statutu reglamentuojami klausimai priskiriami jos kompetencijai.

                     2.

                     Pripažįstama, kad Europos Sąjunga yra narė, tačiau pagal bendrą taisyklę Europos Sąjungos valstybių narių kompetencijai priskiriami darbotvarkės klausimai, susiję su organizaciniais reikalais (pvz., teisiniais arba biudžeto klausimais) arba darbo tvarkos reikalais (pvz., pirmininkų rinkimu, darbotvarkės priėmimu, ataskaitų priėmimu).

                     3.

                     Pagal Sutartį dėl Europos Sąjungos veikimo kompetenciją atsinaujinančių išteklių energijos srityje Sąjunga ir valstybės narės pasidalija taip:

                                 —

                                 Sąjunga turi išimtinę kompetenciją tais atvejais, kai, siekiant suteikti Sąjungai teisę pasinaudoti savo vidaus kompetencija, būtina IRENA statuto arba jo įgyvendinimo akto nuostata, arba tais atvejais, kai Sąjungos akto nuostatomis nustatomos bendros taisyklės, kurias gali paveikti arba kurių taikymo sritį gali pakeisti IRENA statutas arba jį įgyvendinant priimtas aktas,

                                 —

                                 tais atvejais, kai egzistuoja bendros taisyklės, tačiau joms nedaromas poveikis ir jų taikymo sritis nėra keičiama, ypač tais atvejais, kai Sąjungos nuostatomis nustatomi tik būtiniausi standartai, valstybės narės turi kompetenciją, nepažeisdamos Sąjungos kompetencijos veikti šioje srityje,

                                 —

                                 Valstybės narės tebėra vienintelės kompetentingos IRENA statute numatytais klausimais, kurių atžvilgiu Sąjunga nėra priėmusi bendrų taisyklių.

                           Toliau pateikiamu Sąjungos aktų sąrašu iliustruojama, kokia apimtimi Sąjunga pasinaudojo savo vidaus kompetencija šioje srityje, laikydamasi Sutarties dėl Europos Sąjungos veikimo. Šiuose teisės aktuose numatytas Sąjungos kompetencijos mastas privalo būti įvertintas remiantis tiksliomis kiekvienos priemonės nuostatomis, ypač dėl to, kokiu mastu šiomis nuostatomis nustatomos bendros taisyklės, ir, siekiant nustatyti, ar galima išimtinė Sąjungos kompetencija, reikia įvertinti, kokiu mastu IRENA statutas arba jo įgyvendinimo aktas paveikia šias bendras taisykles arba pakeičia jų taikymo sritį.

                                 —

                                 2001 m. rugsėjo 27 d. Europos Parlamento ir Tarybos direktyva 2001/77/EB dėl elektros, pagamintos iš atsinaujinančiųjų energijos išteklių, skatinimo elektros energijos vidaus rinkoje (OL L 283, 2001 10 27, p. 33).

                                 —

                                 2003 m. gegužės 8 d. Europos Parlamento ir Tarybos direktyva 2003/30/EB dėl skatinimo naudoti biokurą ir kitą atsinaujinantį kurą transporte (OL L 123, 2003 5 17, p. 42).

                                 —

                                 2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB (OL L 140, 2009 6 5, p. 16).

                     4.

                     Naudojimasis kompetencija, kurią Europos Sąjungos valstybės narės pagal Sutartis perdavė Sąjungai, dėl savo pobūdžio nuolat kinta. Todėl Sąjunga pasilieka teisę tikslinti šią deklaraciją.

         Tarptautinės atsinaujinančiosios energijos agentūros (IRENA) statutas
         Šio Statuto ŠALYS,
         NORĖDAMOS skatinti plačiai paplitusį ir vis didėjantį atsinaujinančiosios energijos įsisavinimą bei vartojimą siekiant tvarios plėtros,
         tvirtai TIKĖDAMOS, kad atsinaujinančiosios energijos panaudojimo galimybės padės spręsti ir palaipsniui mažinti energijos saugumo ir nuolat kintančių energijos kainų problemas,
         ĮSITIKINUSIOS, kad atsinaujinančiosios energijos panaudojimo vaidmuo yra labai svarbus mažinant šiltnamio dujų koncentraciją atmosferoje ir tai kartu prisideda prie klimato sistemos stabilizavimo bei sudaro sąlygas tolydžiai, saugiai ir palaipsniui pereiti prie mažo anglies kiekio ekonomikos,
         SIEKDAMOS SKATINTI teigiamą poveikį, kurį atsinaujinančiosios energijos technologijos gali daryti tvariam ekonomikos augimui ir kuriant naujas darbo vietas,
         ĮKVĖPTOS milžiniško atsinaujinančiosios energijos potencialo užtikrinant galimybę naudoti decentralizuotus energijos šaltinius, visų pirma besivystančiose šalyse, taip pat galimybę naudotis energijos šaltiniais izoliuotiems ir atokiems regionams bei saloms,
         SUSIRŪPINUSIOS dėl rimtų neigiamų padarinių sveikatai, kuriuos gali sukelti iškastinio kuro naudojimas ir neefektyvus tradicinės biomasės panaudojimas,
         ĮSITIKINUSIOS, kad atsinaujinančioji energija ir veiksmingiau naudojama energija galės vis geriau patenkinti sparčiai augančius energijos poreikius ateinančiais dešimtmečiais,
         PATVIRTINDAMOS savo siekį įkurti tarptautinę atsinaujinančiosios energijos organizaciją, kuri prisidės prie bendros jos narių veiklos, taip pat skatins glaudų bendradarbiavimą su esančiomis, atsinaujinančiąją energiją skatinančiomis organizacijomis,
         SUSITARĖ:

            I   straipsnis

            Agentūros įkūrimas

                     A.

                     Šio Statuto Šalys įkuria Tarptautinę atsinaujinančiosios energijos agentūrą (toliau – agentūra) vadovaudamosi šiame Statute išdėstytomis sąlygomis.

                     B.

                     Agentūra yra pagrįsta visų jos narių suverenios lygybės principu ir tinkamai atsižvelgia į jos narių suverenias teises vykdant veiklą.

            II   straipsnis

            Tikslai

         Agentūra skatina plačiai paplitusio ir visuotinio pripažinimo sulaukusio atsinaujinančiosios energijos įsisavinimo ir tvaraus naudojimo galimybes atsižvelgdama į:

                     a)

                     nacionalinius ir vidaus prioritetus ir naudą dėl bendro požiūrio į atsinaujinančiosios energijos panaudojimo galimybes ir priemones energijos vartojimo veiksmingumui didinti; ir

                     b)

                     atsinaujinančiosios energijos indėlį sprendžiant aplinkosaugos problemas, siekiant apsaugoti gamtos išteklius ir mažinti miškų kirtimą, visų pirma, tropinių miškų iškirtimą, išvengti dykumėjimo ir biologinės įvairovės praradimo; apsaugoti klimatą; siekiant ekonominio augimo ir socialinės sanglaudos, taip pat skurdo mažinimo ir tvarios plėtros; galimybės naudotis tiekiama energija, energijos šaltiniais ir energijos tiekimo saugumo; regioninės plėtros ir kartų atsakomybės siekį.

            III   straipsnis

            Apibrėžtis

         Šiame Statute sąvoka „atsinaujinančioji energija“ reiškia visas energijos rūšis, kurios gaminamos iš atsinaujinančių energijos išteklių tvariu būdu, ir, inter alia, apima:

                     1.

                     bioenergiją;

                     2.

                     geoterminę energiją;

                     3.

                     hidroenergiją;

                     4.

                     vandenynų energiją, įskaitant ir potvynio, bangų ir vandenynų šiluminę energiją;

                     5.

                     saulės energiją; ir

                     6.

                     vėjo energiją.

            IV   straipsnis

            Veikla

                     A.

                     Agentūra, veikdama kaip pagrindinis atsinaujinančiosios energijos panaudojimo centras ir atlikdama koordinatoriaus bei skatintojo vaidmenį, užtikrindama praktinės veiklos ir politinę patirtį ir siūlydama paramą visais su atsinaujinančiąja energija susijusiais klausimais ir padėdama šalims gauti kuo didesnę naudą iš veiksmingos plėtros bei organizuojant žinių ir technologijų perdavimą, vykdo tokią veiklą:

                                 1.

                                 Agentūra, visų pirma savo narių naudai:

                                             a)

                                             analizuoja, kontroliuoja ir be jokių įsipareigojimų narių politikai sistemina esamą atsinaujinančiosios energijos įsisavinimo bei panaudojimo veiklą, taip pat politikos priemones, paskatas, investicijų mechanizmus, geriausią patirtį, turimas technologijas, integruotas sistemas bei įrangą ir sėkmės bei nesėkmės veiksnius;

                                             b)

                                             pradeda diskusijas ir užtikrina bendradarbiavimą su kitomis Vyriausybinėmis ir nevyriausybinėmis organizacijomis bei tinklais (sistemomis) šioje ir kitose susijusiose veiklos srityse;

                                             c)

                                             teikia savo narėms jų prašymu atitinkamas rekomendacijas dėl politikos ir paramą, atsižvelgdamos į jų individualius poreikius, skatina tarptautines diskusijas atsinaujinančiosios energijos politikos bei jos pagrindinių sąlygų klausimais;

                                             d)

                                             gerina reikiamų žinių ir technologijų perdavimą bei skatina vietos išteklių ir kompetencijos plėtrą, įskaitant būtinas jungtis valstybėse narėse;

                                             e)

                                             siūlo gilinti profesinę kompetenciją, įskaitant jos narių mokymą ir švietimą;

                                             f)

                                             narių prašymu konsultuoja juos atsinaujinančiosios energijos finansavimo klausimais ir palaiko su tuo susijusių mechanizmų taikymą;

                                             g)

                                             skatina ir remia mokslinius, įskaitant socialinius ir ekonominius tyrimus, ir palaiko tiriamąsias sistemas, bendrus tyrimus, technologijų plėtrą ir įdiegimą; ir

                                             h)

                                             puikaus išmanymo pagrindu aktyviai dalyvaudama atitinkamuose forumuose teikia informaciją apie šalies ir tarptautinių atsinaujinančiosios energijos techninių standartų tobulinimą bei įdiegimą.

                                 2.

                                 Be to, agentūra skleidžia informaciją ir gerina visuomenės supratimą apie atsinaujinančiosios energijos teikiamą naudą ir siūlomas galimybes.

                     B.

                     Vykdydama savo veiklą agentūra:

                                 1.

                                 veikia remdamasi Jungtinių Tautų tikslais ir principais skatinti taiką ir tarptautinį bendradarbiavimą ir laikydamasi Jungtinių Tautų tvarios plėtros rėmimo politikos;

                                 2.

                                 paskirsto savo išteklius tokiu būdu, kad užtikrintų jų veiksmingą panaudojimą, siekdama tinkamai pasiekti visų numatytų tikslų ir atlikti veiklą, kuria siekiama kuo didesnės naudos jos narėms ir visiems pasaulio regionams, atsižvelgdama į besivystančių šalių ypatingus poreikius, taip pat nutolusius bei atskirtus regionus ir salas;

                                 3.

                                 glaudžiai bendradarbiauja ir siekia abipusiškai naudingų ryšių su esamomis institucijomis ir organizacijomis, kad išvengtų nereikalingo dubliavimosi, taip pat remiasi ir našiai panaudoja bei veiksmingai pritaiko Vyriausybių, kitų atsinaujinančiąją energiją skatinančių organizacijų bei agentūrų teikiamus išteklius ir vykdomą veiklą.

                     C.

                     Agentūra:

                                 1.

                                 pateikia savo narėms metinę veiklos ataskaitą;

                                 2.

                                 informuoja nares apie rekomendacijas dėl politikos, po to, kai jos buvo pateiktos ir

                                 3.

                                 informuoja nares apie konsultacijas ir bendradarbiavimą su esamomis ir šioje srityje dirbančiomis tarptautinėmis organizacijomis, jų atliekamą darbą.

            V   straipsnis

            Darbo programa ir projektai

                     A.

                     Agentūra vykdo savo veiklą remdamasi Sekretoriato parengta, Tarybos svarstyta ir Susirinkimo priimta metine darbo programa.

                     B.

                     Agentūra gali papildomai prie savo darbo programos po savo narių tarpusavio konsultacijos ir, jei jie nesusitaria, po Susirinkimo patvirtinimo, įgyvendinti narių inicijuotus ir finansuojamus projektus, atsižvelgdama į turimus nefinansinius išteklius.

            VI   straipsnis

            Narystė

                     A.

                     Narystė yra atvira valstybėms, Jungtinių Tautų narėms, ir regioninėms tarpvyriausybinėms ekonominės integracijos organizacijoms, pageidaujančioms ir galinčioms veikti pagal šiame Statute nustatytus tikslus ir veiklą. Regioninė tarpvyriausybinė ekonominės integracijos organizacija gali būti agentūros narė, kai ją sudaro suverenios valstybės, iš kurių bent viena yra agentūros narė ir kuriai valstybės narės perdavė kompetenciją bent vienu iš agentūros kompetencijai priklausančių klausimų.

                     B.

                     Tokios valstybės ir regioninės tarpvyriausybinės ekonominės integracijos organizacijos tampa:

                                 1.

                                 tikromis agentūros narėmis, kai pasirašo šį Statutą ir deponuoja ratifikavimo dokumentą;

                                 2.

                                 kitokiomis agentūros narėmis, kai, patvirtinus jų narystės prašymą, deponuoja prisijungimo dokumentą. Narystė laikoma patvirtinta, jei, praėjus trims mėnesiams nuo prašymo išsiuntimo narėms, nepareiškiamas joks prieštaravimas. Pareiškus prieštaravimą, prašymą svarsto Susirinkimas vadovaujantis IX straipsnio H dalies 1 punktu.

                     C.

                     Bet kuri tarpvyriausybinė ekonominės integracijos organizacija ir jos valstybės narės nusprendžia dėl atitinkamos jų atsakomybės už įsipareigojimų pagal šį Statutą vykdymą. Pagal Statutą organizacija ir jos valstybės narės neturi teisės naudotis savo teisėmis, įskaitant balsavimo teises, tuo pat metu. Pirmiau nurodytos organizacijos savo ratifikavimo arba prisijungimo dokumentuose apibrėžia savo kompetenciją šiuo Statutu reglamentuojamais klausimais. Šios organizacijos taip pat informuoja Vyriausybę depozitarę apie bet kokį atitinkamą jų kompetencijos pakeitimą. Balsuodamos jų kompetencijai priklausančiais klausimais, regioninės tarpvyriausybinės ekonominės integracijos organizacijos turi balsų skaičių, lygų visam jų valstybių narių, kurios taip pat yra šios agentūros narės, suteiktų balsų skaičiui.

            VII   straipsnis

            Stebėtojai

                     A.

                     Susirinkimas gali suteikti stebėtojo statusą:

                                 1.

                                 Atsinaujinančiosios energijos srityje veikiančioms tarpvyriausybinėms ir nevyriausybinėms organizacijoms;

                                 2.

                                 Pasirašiusioms šalims, kurios neratifikavo šio Statuto; ir

                                 3.

                                 Šalims kandidatėms į nares, kurių narystės prašymas patvirtintas vadovaujantis VI straipsnio B dalies 2 punktu.

                     B.

                     Stebėtojai gali dalyvauti viešuose Susirinkimo ir jam pavaldžių organų posėdžiuose be balsavimo teisės.

            VIII   straipsnis

            Organai

                     A.

                     Šiuo Statutu nustatomi tokie pagrindiniai agentūros organai:

                                 1.

                                 Susirinkimas;

                                 2.

                                 Taryba; ir

                                 3.

                                 Sekretoriatas.

                     B.

                     Susirinkimas ir Taryba, Susirinkimo pritarimu, gali įsteigti pavaldžius organus, kurie būtini jų funkcijoms vadovaujantis šiuo Statutu vykdyti.

            IX   straipsnis

            Susirinkimas

                     A.

                                 1.

                                 Susirinkimas yra aukščiausias agentūros organas.

                                 2.

                                 Susirinkime gali būti svarstomas bet koks šiame Statute nustatytas arba su bet kurio šiuo Statutu nustatyto organo įgaliojimais ir funkcijomis susijęs klausimas.

                                 3.

                                 Susirinkimas bet kokiu tokiu klausimu gali:

                                             a)

                                             priimti sprendimus ir teikti rekomendacijas bet kuriam tokiam organui; ir

                                             b)

                                             teikti rekomendacijas agentūros narėms jų prašymu.

                                 4.

                                 Be to, agentūra turi įgaliojimą siūlyti Tarybai svarstyti klausimus ir reikalauti iš Tarybos ir Sekretoriato ataskaitų bet kokiu su agentūros funkcijomis susijusiu klausimu.

                     B.

                     Susirinkimą sudaro visos agentūros narės. Susirinkimo narės renkasi į eilines sesijas, kurios šaukiamos kasmet, jeigu Susirinkimo nenusprendžiama kitaip.

                     C.

                     Susirinkime dalyvauja po vieną kiekvienos narės atstovą. Atstovus gali lydėti pakaitiniai nariai ir patarėjai. Delegacijos dalyvavimo išlaidas padengia atitinkama narė.

                     D.

                     Susirinkimo posėdžiai vyksta centrinėje agentūros būstinėje, jeigu Susirinkimo nenusprendžiama kitaip.

                     E.

                     Kiekvieno eilinio posėdžio pradžioje Susirinkimas, atsižvelgdamas į teisingą geografinį atstovavimą, renka Prezidentą ir kitus pareigūnus, jeigu tai yra būtina. Jie eina pareigas, kol kitame eiliniame posėdyje bus išrinktas naujas Prezidentas ir kiti pareigūnai. Susirinkimas priima Reglamentą remdamasis šiuo Statutu.

                     F.

                     Remiantis VI straipsnio C dalimi, kiekviena agentūros narė turi vieną balsą Susirinkime. Susirinkimas priima sprendimus procedūros klausimais paprasta dalyvaujančių ir balsuojančių narių dauguma. Sprendimai esminiais klausimais priimami visų dalyvaujančių narių sutarimu. Nepavykus pasiekti sutarimo, laikoma, kad bendras sutarimas pasiektas, kai prieštarauja ne daugiau kaip 2 narės, jeigu Statute nenustatoma kitaip. Kilus abejonių, ar klausimas yra esminis ar ne, toks klausimas yra laikomas esminiu, nebent Susirinkimas bendru dalyvaujančių narių sutarimu nusprendžia kitaip, o nepavykus pasiekti sutarimo, bendras sutarimas laikomas pasiektu, jei ne daugiau kaip 2 narės prieštarauja. Agentūros narių dauguma sudaro Susirinkimo kvorumą.

                     G.

                     Susirinkimas, bendru dalyvaujančių narių sutarimu:

                                 1.

                                 renka Tarybos narius;

                                 2.

                                 eiliniuose posėdžiuose tvirtina Tarybos pateiktą agentūros biudžetą ir darbo programą, taip pat yra įgaliotas priimti sprendimą dėl agentūros biudžeto pataisų ir darbo programos pakeitimų;

                                 3.

                                 priima sprendimus dėl agentūros finansinės politikos priežiūros, finansinių taisyklių (normų) ir kitų finansinių klausimų bei renka auditorių;

                                 4.

                                 tvirtina šio Statuto pakeitimus;

                                 5.

                                 nusprendžia dėl pavaldžių organų įsteigimo ir tvirtina jų įgaliojimus; ir

                                 6.

                                 sprendžia dėl leidimo balsuoti vadovaujantis XVII straipsnio A dalimi.

                     H.

                     Bendru dalyvaujančių narių sutarimu, o nepavykus jo pasiekti, bendras sutarimas laikomas pasiektu, jeigu ne daugiau kaip 2 narės prieštarauja, Susirinkimas:

                                 1.

                                 priima sprendimus dėl narystės prašymų, kai tai būtina;

                                 2.

                                 patvirtina Susirinkimo ir Tarybos reglamentą, kurį pateikia Taryba;

                                 3.

                                 tvirtina metinę ataskaitą bei kitas ataskaitas;

                                 4.

                                 patvirtina sutarčių bet kuriais šiame Statute apibrėžtos kompetencijos klausimais sudarymą; ir

                                 5.

                                 nesutarimo tarp jos narių atveju sprendžia klausimą dėl papildomų projektų pagal V straipsnio B dalį.

                     I.

                     Bendru dalyvaujančių narių sutarimu, o nepasiekus bendro sutarimo, dalyvaujančių ir balsuojančių narių dviejų trečdalių balsų dauguma, Susirinkimas nustato Agentūros bei Sekretoriato generalinio direktoriaus (toliau – generalinis direktorius) būstinę.

                     J.

                     Pirmojo posėdžio metu Susirinkimas svarsto ir patvirtina, jei tinka, bet kokius Parengiamosios komisijos pateiktus sprendimus, sutarčių projektus, nuostatas ir gaires pagal balsavimo atitinkamu klausimu tvarką, kaip nustatyta IX straipsnio F–I dalyse.

            X   straipsnis

            Taryba

                     A.

                     Tarybą sudaro ne mažiau kaip 11, bet ne daugiau kaip 21 Susirinkimo išrinktų agentūros narių atstovų. Tikslus atstovų skaičius tarp 11 ir 21 atitinka suapvalintą agentūros narių trečdalį, kuris apskaičiuojamas pagal agentūros narių skaičių atitinkamų Tarybos narių rinkimų laikotarpio pradžioje. Tarybos narės renkamos taikant rotacijos principą, nustatytą Susirinkimo priimtame reglamente, siekiant užtikrinti besivystančių ir išsivysčiusių šalių našų dalyvavimą ir sąžiningą bei teisingą geografinį paskirstymą bei Tarybos darbo veiksmingumą. Tarybos nariai renkami dvejų metų laikotarpiui.

                     B.

                     Taryba renkasi kas pusę metų, o jos susirinkimai vyksta agentūros būstinėje, jeigu Taryba nenusprendžia kitaip.

                     C.

                     Kiekvieno susirinkimo pradžioje iki kito susirinkimo Taryba iš savo narių renka Pirmininką bei kitus pareigūnus, kai to reikia. Ji turi teisę papildyti reglamentą. Toks reglamentas teikiamas Susirinkimui patvirtinti.

                     D.

                     Kiekviena Tarybos narė turi vieną balsą. Taryba priima sprendimus procedūros klausimais paprasta dalyvaujančių narių balsų dauguma. Sprendimai esminiais klausimais priimami dalyvaujančių narių dviejų trečdalių balsų dauguma. Kilus abejonių, ar klausimas yra esminis ar ne, toks klausimas yra laikomas esminiu, jeigu Taryba dalyvaujančių narių dviejų trečdalių balsų dauguma nenusprendžia kitaip.

                     E.

                     Taryba yra atsakinga ir atskaitinga Susirinkimui. Taryba vykdo pagal šį Statutą jai patikėtus įgaliojimus ir funkcijas, taip pat Susirinkimo jai pavestas pareigas. Taip darydama ji veikia pagal sprendimus ir laikydamasi Susirinkimo pateiktų rekomendacijų bei užtikrina jų tinkamą ir nenutrūkstamą įgyvendinimą.

                     F.

                     Taryba:

                                 1.

                                 sudaro galimybes narių tarpusavio konsultacijoms ir bendradarbiavimui;

                                 2.

                                 svarsto ir pateikia Susirinkimui agentūros darbo programos ir biudžeto projektus;

                                 3.

                                 tvirtina planus Susirinkimo posėdžiams, įskaitant darbotvarkės projekto parengimą;

                                 4.

                                 svarsto ir pateikia Susirinkimui metinės ataskaitos projektą dėl agentūros reikalų ir kitas Sekretoriato parengtas ataskaitas pagal šio Statuto XI straipsnio E dalies 3 punktą;

                                 5.

                                 parengia bet kokias kitas ataskaitas, kurių Susirinkimas gali pageidauti;

                                 6.

                                 agentūros vardu sudaro sutartis arba susitarimus su valstybėmis, tarptautinėmis organizacijomis ir tarptautinėmis agentūromis prieš tai pritarus Susirinkimui;

                                 7.

                                 pagrindžia Susirinkimo priimtą darbo programą, siekdama, kad Sekretoriatas ją įgyvendintų pagal patvirtintą biudžetą;

                                 8.

                                 turi įgaliojimą teikti Susirinkimui svarstyti klausimus; ir

                                 9.

                                 steigia pavaldžius organus, jei tai būtina, pagal VIII straipsnio B dalį, ir nustato jų įgaliojimus ir veiklos trukmę.

            XI   straipsnis

            Sekretoriatas

                     A.

                     Sekretoriatas padeda Susirinkimui, Tarybai ir jiems pavaldiems organams atlikti savo funkcijas. Jis atlieka jam pagal šį Statutą patikėtas kitas funkcijas bei Susirinkimo ir Tarybos jam pavestas pareigas.

                     B.

                     Sekretoriatą sudaro generalinis direktorius, kuris yra jo vadovas ir vyriausiasis administracijos pareigūnas, taip pat kiti darbuotojai, jei tokie reikalingi. Generalinį direktorių Tarybai rekomendavus skiria Susirinkimas ketverių metų laikotarpiui, kuris pratęsiamas dar vienai kadencijai, tačiau ne ilgesniam laikui.

                     C.

                     Generalinis direktorius yra atskaitingas Susirinkimui ir Tarybai, ir, inter alia, atsako už darbuotojų paskyrimą ir Sekretoriato organizavimą bei funkcionavimą. Svarbiausias dalykas numatant darbuotojų užimtumą ir nustatant tarnybos sąlygas yra būtinybė užtikrinti aukščiausius veiksmingumo, kompetencijos ir principingumo kriterijus. Būtina atsižvelgti į darbuotojų įdarbinimo tiesiai iš valstybių narių bei kiek įmanoma platesniu geografiniu mastu svarbą, visų pirma į adekvatų besivystančių šalių atstovavimą ir pabrėžiant būtinybę išlaikyti lyčių pusiausvyrą.
                     Rengiant biudžetą numatomas įdarbinimas grindžiamas tokiu principu: išlaikomas minimalus darbuotojų skaičius siekiant užtikrinti tinkamą Sekretoriato įsipareigojimų vykdymą.

                     D.

                     Generalinis direktorius arba jo (jos) paskirtas atstovas dalyvauja be teisės balsuoti visuose Susirinkimo ir Tarybos susirinkimuose.

                     E.

                     Sekretoriatas:

                                 1.

                                 rengia ir teikia Tarybai darbo programos projektą ir agentūros biudžeto projektą;

                                 2.

                                 įgyvendina agentūros darbo programą ir jos sprendimus;

                                 3.

                                 parengia ir pateikia Tarybai metinės ataskaitos projektą dėl agentūros reikalų ir kitas ataskaitas, kurių Susirinkimas arba Taryba gali prašyti;

                                 4.

                                 teikia administracinę ir techninę paramą Susirinkimui, Tarybai ir jų pavaldiems organams;

                                 5.

                                 sudaro sąlygas informacijos mainams tarp agentūros ir jos narių; ir

                                 6.

                                 skelbia rekomendacijas dėl politikos po to, kai jos buvo pateiktos agentūros narėms pagal IV straipsnio C dalies 2 punktą, ir rengia bei teikia Susirinkimui ir Tarybai ataskaitą apie jo rekomendacijas dėl politikos kiekvienam iš jų šaukiamų posėdžių. Ataskaita Tarybai taip pat apima pranešimą, kokios planuojama laikytis politikos įgyvendinant metinę darbo programą.

                     F.

                     Generalinis direktorius ir kiti darbuotojai, vykdydami savo pareigas, nesiekia gauti ir negauna nurodymų iš jokios Vyriausybės ar bet kokio kito agentūrai nepriklausančio šaltinio. Jie susilaiko nuo bet kokios veiklos, kuri gali daryti įtaką jų, kaip tarptautinių pareigūnų, kurie atsakingi tik Susirinkimui ir Tarybai, pareigoms. Kiekviena narė pripažįsta generalinio direktoriaus bei kitų darbuotojų pareigų išskirtinį tarptautinį pobūdį ir nesiekia jų paveikti jiems vykdant savo pareigas.

            XII   straipsnis

            Biudžetas

                     A.

                     Agentūros biudžetas finansuojamas iš:

                                 1.

                                 privalomų Jungtinių Tautų vertinimu pagrįstų jos narių įnašų, kuriuos nustato Susirinkimas;

                                 2.

                                 savanoriškų įnašų; ir

                                 3.

                                 kitų galimų šaltinių,

                           remiantis bendru Susirinkime dalyvaujančių narių sutarimu priimtomis finansinėmis taisyklėmis, nustatytomis šio Statuto IX straipsnio G dalyje. Finansinės taisyklės ir biudžetas užtikrina agentūrai tvirtą finansinį pagrindą ir garantuoja veiksmingą ir našų darbo programoje apibrėžtos agentūros veiklos įgyvendinimą. Privalomi įnašai numatyti pagrindinės veiklos ir administracinių išlaidų finansavimui.

                     B.

                     Sekretoriatas rengia agentūros biudžeto projektą ir teikia Tarybai patikrinti. Taryba arba persiunčia jį Susirinkimui su rekomendacija patvirtinti arba grąžina Sekretoriatui peržiūrėti ir pateikti pakartotinai.

                     C.

                     Susirinkimas skiria nepriklausomą auditorių, kuris eina savo pareigas ketverius metus ir gali būti išrinktas dar kartą. Pirmasis auditorius eina pareigas dvejus metus. Auditorius tikrina agentūros sąskaitas ir teikia pastabas bei rekomendacijas, kurios laikomos būtinomis valdymo veiksmingumui ir vidaus finansavimo kontrolei užtikrinti.

            XIII   straipsnis

            Juridinis statusas, privilegijos ir imunitetai

                     A.

                     Agentūra turi tarptautinio juridinio asmens statusą. Kiekvienos narės teritorijoje ir laikydamasi nacionalinių įstatymų ji naudojasi tokiu vidaus teisnumu ir veiksnumu, kuris būtinas jos veiklai vykdyti ir siekti užsibrėžtų tikslų.

                     B.

                     Narės nusprendžia dėl atskiros privilegijų ir imunitetų sutarties sudarymo.

            XIV   straipsnis

            Ryšiai su kitomis organizacijomis

         Gavusi Susirinkimo pritarimą Taryba turi įgaliojimus Agentūros vardu sudaryti sutartis, pagal kurias nustatomi atitinkami ryšiai su Jungtinėmis Tautomis ir bet kuriomis kitomis organizacijomis, kurių darbas susijęs su agentūros veikla. Šio Statuto nuostatos nepaveikia bet kurios šalies teisių ir įsipareigojimų dėl bet kurios galiojančios tarptautinės sutarties.

            XV   straipsnis

            Pakeitimai ir išstojimas, peržiūra

                     A.

                     Bet kuri narė gali pasiūlyti šio Statuto pakeitimus. Generalinis direktorius parengia patvirtintas bet kokio siūlomo pakeitimo teksto kopijas ir perduoda jas visoms narėms ne vėliau kaip devyniasdešimt dienų iki Susirinkimo svarstymo.

                     B.

                     Pakeitimai įsigalioja visoms narėms:

                                 1.

                                 kai juos patvirtina Susirinkimas apsvarstęs Tarybos pateiktas pastabas kiekvienam siūlomam pakeitimui; ir

                                 2.

                                 kai visos narės sutinka laikytis pakeitimo vadovaudamosi savo atitinkamais konstituciniais procesais. Narės išreiškia savo sutikimą būti susaistytos deponuodamos atitinkamą dokumentą XX straipsnio A dalyje nurodytoje Vyriausybėje depozitarėje.

                     C.

                     Praėjus penkeriems metams nuo tos dienos, pagal XIX straipsnio D dalį įsigalioja šis Statutas, narė bet kuriuo metu gali išstoti iš agentūros raštu pranešusi apie tai XX straipsnio A dalyje nurodytai depozitarei, kuri nedelsdama informuoja Tarybą ir visas nares.

                     D.

                     Toks išstojimas įsigalioja tų metų, kuriais buvo pranešta, pabaigoje. Narės išstojimas iš agentūros nepaveikia jos įsipareigojimų pagal V straipsnio B dalį arba jos finansinių įsipareigojimų tais metais, kuriais ji išstoja.

            XVI   straipsnis

            Ginčų sprendimas

                     A.

                     Narės sprendžia bet kokį tarp jų dėl šio Statuto aiškinimo ar taikymo kilusį ginčą taikiomis priemonėmis, vadovaudamosi Jungtinių Tautų Chartijos 2 straipsnio 3 dalimi ir šiuo tikslu siekia ginčo sprendimo Chartijos 33 straipsnio 1 dalyje nurodytomis priemonėmis.

                     B.

                     Taryba gali prisidėti sprendžiant ginčą bet kokiomis priemonėmis, kurias ji mano esant tinkamomis, įskaitant tarpininkavimą, prašymą ginčo šalis pradėti jų pasirinktą ginčo sprendimo procesą ir termino bet kuriai sutartai procedūrai rekomendavimą.

            XVII   straipsnis

            Laikinas teisių sustabdymas

                     A.

                     Bet kuri agentūrai finansinius įnašus skolinga agentūros narė neturi teisės balsuoti, jeigu jos įsiskolinimai siekia ar viršija įnašų už dvejus ankstesnius metus sumą. Tačiau Susirinkimas gali leisti tokiai narei balsuoti, jeigu yra įsitikinęs, kad įnašų nemokėjimą nulėmė nuo narės nepriklausančios aplinkybės.

                     B.

                     Susirinkimas, veikdamas dviejų trečdalių dalyvaujančių ir balsuojančių narių dauguma, Tarybai rekomendavus, gali laikinai nušalinti narę, kuri nuolat pažeidinėja šio Statuto arba bet kokios pagal šį Statutą jo sudarytos sutarties nuostatas, nuo galimybės naudotis narystės privilegijomis ir teisėmis.

            XVIII   straipsnis

            Agentūros vieta

         Agentūros būstinės vietą nustato Susirinkimas pirmajame posėdyje.

            XIX   straipsnis

            Pasirašymas, ratifikavimas, įsigaliojimas ir stojimas

                     A.

                     Šis Statutas teikiamas pasirašyti Steigimo konferencijos metu visoms Jungtinių Tautų valstybėms narėms ir VI straipsnio A dalyje minimoms regioninėms tarpvyriausybinėms ekonominės integracijos organizacijoms. Statutas teikiamas pasirašyti iki įsigaliojimo dienos.

                     B.

                     Šio Statuto nepasirašiusios valstybės ir VI straipsnio A dalyje minimos regioninės tarpvyriausybinės ekonominės integracijos organizacijos gali prisijungti prie šio Statuto Susirinkimui patvirtinus jų narystę vadovaujantis VI straipsnio B dalies 2 punktu.

                     C.

                     Pagal šį Statutą privalomas visuotinis sutarimas išreiškiamas ratifikavimo arba prisijungimo dokumentą deponuojant depozitarui. Valstybės ratifikuoja šį Statutą arba prisijungia prie jo vadovaudamosi savo atitinkamais konstituciniais procesais.

                     D.

                     Šis Statutas įsigalioja trisdešimtą dieną nuo dvidešimt penktojo ratifikavimo dokumento deponavimo datos.

                     E.

                     Valstybėms ir regioninėms tarpvyriausybinėms ekonominės integracijos organizacijoms, kurios deponavo ratifikavimo arba prisijungimo dokumentą įsigaliojus šiam Statutui, šis Statutas įsigalioja trisdešimtą dieną nuo atitinkamo dokumento deponavimo datos.

                     F.

                     Šio Statuto nuostatoms nedaromos jokios išlygos.

            XX   straipsnis

            Depozitaras, registracija, autentiškas tekstas

                     A.

                     Vokietijos Federacinės Respublikos Vyriausybė skiriama šio Statuto ir bet kurio ratifikavimo arba prisijungimo dokumento depozitare.

                     B.

                     Vyriausybė depozitarė registruoja šį Statutą pagal Jungtinių Tautų Chartijos 102 straipsnį.

                     C.

                     Anglų kalba surašytas Statutas laikomas Vyriausybės depozitarės archyvuose.

                     D.

                     Vyriausybė depozitarė perduoda tinkamai patvirtintas šio Statuto kopijas valstybių Vyriausybėms ir regioninių tarpvyriausybinių ekonominės integracijos organizacijų vykdomosios valdžios organams, pasirašiusiems šį Statutą arba patvirtintiems narystei pagal VI straipsnio B dalies 2 punktą.

                     E.

                     Vyriausybė depozitarė nedelsdama informuoja visas šį Statutą pasirašiusiąsias šalis apie bet kurio ratifikavimo dokumento kiekvieno deponavimo datą ir šio Statuto įsigaliojimo datą.

                     F.

                     Vyriausybė depozitarė nedelsdama informuoja visas pasirašiusiąsias šalis ir papildomas nares apie datas, kada valstybės ar regioninės tarpvyriausybinės ekonominės integracijos organizacijos vėliau taps šio Statuto narėmis.

                     G.

                     Vyriausybė depozitarė, vadovaudamasi VI straipsnio B dalies 2 punktu, nedelsdama siunčia naujus narystės prašymus svarstyti visoms agentūros narėms.

            TAI PATVIRTINDAMI, toliau nurodyti tinkamai įgalioti asmenys pasirašė šį Statutą.
            Sudaryta 2009 m. sausio 26 d. Bonoje vienu originaliu egzemplioriumi anglų kalba.


title: 2015 m. balandžio 29 d. Europos Parlamento sprendimas (ES) 2015/1698 dėl Kuro elementų ir vandenilio bendrosios įmonės 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/384

      EUROPOS PARLAMENTO SPRENDIMAS (ES) 2015/1698
      2015 m. balandžio 29 d.
      dėl Kuro elementų ir vandenilio bendrosios įmonės 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Kuro elementų ir vandenilio bendrosios įmonės 2013 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Kuro elementų ir vandenilio bendrosios įmonės 2013 finansinių metų metinių finansinių ataskaitų kartu su Bendrosios įmonės atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad bendroji įmonė įvykdė 2013 finansinių metų biudžetą (05306/2015 – C8–0049/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 209 straipsnį,

                  —

                  atsižvelgdamas į 2008 m. gegužės 30 d. Tarybos reglamentą (EB) Nr. 521/2008, įsteigiantį Kuro elementų ir vandenilio bendrąją įmonę (5),

                  —

                  atsižvelgdamas į 2014 m. gegužės 6 d. Tarybos reglamentą (ES) Nr. 559/2014, kuriuo įsteigiama II kuro elementų ir vandenilio bendroji įmonė (6), ypač į jo 1 straipsnio 2 dalį ir 12 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (7),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (8),

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0112/2015),

         1.

            pritaria Kuro elementų ir vandenilio bendrosios įmonės 2013 finansinių metų sąskaitų uždarymui;

         2.

            paveda Pirmininkui perduoti šį sprendimą II kuro elementų ir vandenilio bendrosios įmonės vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 452, 2014 12 16, p. 67.

         (2)  OL C 452, 2014 12 16, p. 68.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 153, 2008 6 12, p. 1.

         (6)  OL L 169, 2014 6 7, p. 108.

         (7)  OL L 357, 2002 12 31, p. 72.

         (8)  OL L 38, 2014 2 7, p. 2.


title: 2017 m. vasario 27 d. Tarybos sprendimas (BUSP) 2017/350, kuriuo iš dalies keičiamas Sprendimas 2012/642/BUSP dėl ribojamųjų priemonių Baltarusijai

text:
28.2.2017

               LT

               Europos Sąjungos oficialusis leidinys

               L 50/81

         TARYBOS SPRENDIMAS (BUSP) 2017/350
   2017 m. vasario 27 d.
   kuriuo iš dalies keičiamas Sprendimas 2012/642/BUSP dėl ribojamųjų priemonių Baltarusijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. spalio 15 d. Taryba priėmė Sprendimą 2012/642/BUSP (1);

               (2)

               remiantis Sprendimo 2012/642/BUSP peržiūros rezultatais, ribojamųjų priemonių Baltarusijai taikymas turėtų būti pratęstas iki 2018 m. vasario 28 d.;

               (3)

               be to, Taryba susitarė, kad valstybės narės gali leisti eksportuoti biatlono įrangą į Baltarusiją pagal taikytinas licencijų išdavimo nuostatas;

               (4)

               todėl Sprendimas 2012/642/BUSP turėtų būti atitinkamai iš dalies pakeistas;

               (5)

               siekiant užtikrinti, kad šiame sprendime numatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ SPRENDIMĄ:
   1 straipsnis
   Sprendimas 2012/642/BUSP iš dalies keičiamas taip:

               1)

               2 straipsnis papildomas šia dalimi:
               „3.   1 straipsnis netaikomas biatlono įrangai, kuri atitinka specifikacijas, nustatytas Tarptautinės biatlono sąjungos renginių ir varžybų taisyklėse.“;

               2)

               8 straipsnis pakeičiamas taip:
               „8 straipsnis
               1.   Šis sprendimas taikomas iki 2018 m. vasario 28 d.
               2.   Šis sprendimas nuolat peržiūrimas ir atitinkamai atnaujinamas arba iš dalies keičiamas, jei Taryba mano, kad jo tikslai nebuvo pasiekti.“

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2017 m. vasario 27 d.

            Tarybos vardu

            Pirmininkas

         K. MIZZI

      (1)  2012 m. spalio 15 d. Tarybos sprendimas 2012/642/BUSP dėl ribojamųjų priemonių Baltarusijai (OL L 285, 2012 10 17, p. 1).


title: 2008/511/EB: 2007 m. balandžio 24 d. Europos Parlamento sprendimas dėl 2005 finansinių metų Europos rasizmo ir ksenofobijos kontrolės centro biudžeto įvykdymo patvirtinimo

text:
15.7.2008

               LT

               Europos Sąjungos oficialusis leidinys

               L 187/92

         EUROPOS PARLAMENTO SPRENDIMAS
   2007 m. balandžio 24 d.
   dėl 2005 finansinių metų Europos rasizmo ir ksenofobijos kontrolės centro biudžeto įvykdymo patvirtinimo
   (2008/511/EB)
   EUROPOS PARLAMENTAS,
   atsižvelgdamas į Europos rasizmo ir ksenofobijos kontrolės centro 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos rasizmo ir ksenofobijos kontrolės centro 2005 finansinių metų galutinių metinių ataskaitų kartu su Centro atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, o ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1997 m. birželio 2 d. Tarybos reglamentą (EB) Nr. 1035/97 dėl Europos rasizmo ir ksenofobijos kontrolės centro įsteigimo (4), ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6–0118/2007),

               1.

               suteikia patvirtinimą Europos rasizmo ir ksenofobijos kontrolės centro direktoriui, kad Centro 2005 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos rasizmo ir ksenofobijos kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 46.

      (2)  OL C 312, 2006 12 19, p. 93.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 151, 1997 6 10, p. 1. Reglamentas su paskutiniais pakeitimais, padarytais Reglamentu (EB) Nr. 1652/2003 (OL L 245, 2003 9 29, p. 33).

      (5)  OL L 357, 2002 12 31, p. 72.
    ---documentbreak---

               15.7.2008

               LT

               Europos Sąjungos oficialusis leidinys

               L 187/93

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl 2005 finansinių metų Europos rasizmo ir ksenofobijos kontrolės centro biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos rasizmo ir ksenofobijos kontrolės centro 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos rasizmo ir ksenofobijos kontrolės centro 2005 finansinių metų galutinių metinių ataskaitų kartu su Centro atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, o ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1997 m. birželio 2 d. Tarybos reglamentą (EB) Nr. 1035/97 dėl Europos rasizmo ir ksenofobijos kontrolės centro įsteigimo (4), ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6–0118/2007),

               A.

               kadangi Audito Rūmai pranešė, kad jiems pateiktas tinkamas patvirtinimas, kad metinės 2005 m. gruodžio 31 d. pasibaigusių finansinių metų ataskaitos yra patikimos ir visos vykdytos finansinės operacijos yra teisėtos ir tvarkingos,

               B.

               kadangi 2006 m. balandžio 27 d. Parlamentas Centro direktoriui patvirtino 2004 finansinių metų biudžeto įvykdymą (6) ir prie sprendimo dėl biudžeto įvykdymo patvirtinimo pridėtoje rezoliucijoje Parlamentas, inter alia, pažymėjo, kad

                           —

                           reiškia susirūpinimą dėl didelio panaikintų perkėlimų skaičiaus, ypač I antraštinėje dalyje (išlaidos darbuotojams),

                           —

                           yra susirūpinęs dėl Audito Rūmų pastebėtų trūkumų rengiant konkursus ir sudarant sutartis;

         Bendrosios pastabos dėl daugumos ES agentūrų, kurioms reikia atskiro biudžeto įvykdymo patvirtinimo

               1.

               mano, kad vis didėjantis Bendrijos agentūrų skaičius ir kai kurių agentūrų veikla nėra susijusi su bendrąja politikos struktūra, kad kai kurių agentūrų funkcijos ne visada atspindi tikruosius Sąjungos poreikius ir jų piliečių lūkesčius, ir pažymi, kad, apskritai, ne visada agentūros turi gerą įvaizdį ar apie jas atsiliepiama gerai spaudoje;

               2.

               dėl šios priežasties ragina Komisiją apibrėžti bendrąją politikos struktūrą dėl naujų Bendrijos agentūrų kūrimo ir prieš steigiant bet kokią naują agentūrą pateikti išlaidų ir galimos naudos tyrimą užtikrinant, kad nebūtų agentūrų veiklos dubliavimosi ar funkcijų dubliavimosi su kitomis Europos organizacijomis;

               3.

               ragina Audito Rūmus pateikti nuomonę apie išlaidų ir galimos naudos analizę prieš Parlamentui priimant savo sprendimą;

               4.

               ragina Komisiją kas penkerius metus pateikti tyrimą apie kiekvienos veikiančios agentūros teikiamą naudą; jei agentūros teikiamos naudos įvertinimas būtų neigiamas, prašo visų susijusių institucijų imtis būtinų veiksmų ir performuluoti tos agentūros įgaliojimus ar ją uždaryti;

               5.

               atsižvelgdamas į tai, jog daugėja reguliavimo agentūrų, apgailestauja, kad derybos dėl Tarpinstitucinio susitarimo dėl šių agentūrų veiklos sistemos projekto dar nesibaigė, ir ragina atsakingas Komisijos tarnybas, konsultuojantis su Audito Rūmais, imtis visų priemonių, kad būtų kuo greičiau sudarytas šis susitarimas;

               6.

               pažymi, kad, atsižvelgiant į Komisijos atsakomybę biudžeto srityje, būtina glaudžiau susieti agentūras su Komisija; ragina Komisiją ir Tarybą imtis visų būtinų priemonių, kad iki 2007 m. gruodžio 31 d. reguliavimo agentūrų priežiūros organuose Komisijai būtų suteiktos blokuojančios mažumos teisės, o steigiant naujas agentūras šios teisės būtų numatomos iš anksto;

               7.

               ragina Audito Rūmus į savo metinę ataskaitą įtraukti papildomą skyrių, skirtą visoms agentūroms, kurių biudžeto įvykdymą reikia patvirtinti kartu su Komisijos finansine atskaitomybe, siekiant geriau suprasti, kaip agentūros naudoja ES lėšas;

               8.

               primena principą, pagal kurį Parlamentas tvirtina visų ES agentūrų, nesvarbu, subsidijuojamų, ar ne, biudžeto įvykdymą, net ir tais atvejais, kai agentūros steigimo dokumente nurodyta kita jos biudžeto įvykdymą tvirtinanti institucija;

               9.

               ragina Audito Rūmus atlikti visų agentūrų veiklos auditą ir pranešti apie tai atsakingiems Parlamento komitetams, įskaitant Biudžeto kontrolės komitetą;

               10.

               pažymi, kad agentūrų skaičius nuolat didėja ir kad pagal Komisijos politinę atsakomybę dėl agentūrų veiklos, kuri apima daug daugiau nei paprastą logistinę paramą, Komisijos generaliniams direktoratams, kurie atsako už agentūrų steigimą ir stebėseną, dar labiau reikia nustatyti bendrą požiūrį į agentūras; mano, kad struktūros, panašios į agentūrų sukurtą struktūrą, skirtą veiklos koordinavimui su atitinkamais generaliniais direktoratais, sukūrimas būtų pragmatiškas žingsnis siekiant nustatyti bendrą su Komisija požiūrį į visus klausimus, susijusius su agentūromis;

               11.

               ragina Komisiją pagerinti administracinę ir techninę paramą agentūroms atsižvelgiant į didėjantį Bendrijos administracinių taisyklių ir techninių problemų sudėtingumą;

               12.

               pažymi, kad jokioje Bendrijos agentūroje nėra priežiūros organo, ir ragina Komisiją imtis būtinų priemonių, kad kuo greičiau būtų sukurtas toks mechanizmas;

               13.

               džiaugiasi, kad gerokai patobulėjo Europos Sąjungos agentūrų darbo koordinavimas ir jos gali spręsti vis kylančias problemas ir padidinti bendradarbiavimo su Komisija ir Parlamentu veiksmingumą;

               14.

               mano, kad kelių agentūrų bendros paramos tarnybos, kurios paskirtis – suderinti finansinio valdymo informacines sistemas su Komisijos informacinėmis sistemomis, sukūrimas – tai priemonė, kurią reikėtų tęsti ir plėtoti;

               15.

               ragina agentūras tobulinti bendradarbiavimą su atitinkamų sričių veikėjais, taip pat tobulinti bendrų su jais tikslų nustatymą; skatina Komisiją priimti, jos manymu, būtinas priemones, kurios padėtų agentūroms pagerinti jų įvaizdį ir sustiprinti jų veiklos matomumą;

               16.

               ragina Komisiją pateikti pasiūlymą suderinti kasmetinių agentūrų ataskaitų formatą ir sukurti veiklos rodiklius, pagal kuriuos būtų galima palyginti jų efektyvumą;

               17.

               ragina agentūras kiekvienų metų pradžioje pateikti veiklos rodiklius, pagal kuriuos galėtų būti vertinama šių agentūrų veikla;

               18.

               ragina agentūras vis labiau siekti SMART (konkrečių, įvertinamų, pasiekiamų, tinkamų, laiku pasiekiamų) tikslų, nes tai padėtų realiau planuoti ir pasiekti tikslus;

               19.

               pritaria Audito Rūmams, kad Komisijai taip pat tenka atsakomybė už agentūrų (finansinį) valdymą; taigi ragina Komisiją kontroliuoti įvairias agentūras, jei reikia, teikti joms nurodymus ir padėti jas valdyti, visų pirma turint mintyje tinkamą konkurso procedūrų taikymą, įdarbinimo procedūrų skaidrumą, patikimą finansų valdymą (per mažas išlaidas ir pernelyg didelių sumų numatymą biudžete) ir, svarbiausia, tinkamą taisyklių, susijusių su vidaus kontrolės sistema, taikymą;

               20.

               mano, kad agentūrų darbo programose turėtų atsispindėti pamatuojamas jų indėlis atsižvelgiant į vykdomą veiklą ir kad turėtų būti skiriamas reikiamas dėmesys Komisijos vidaus kontrolės standartams;

         Specialiosios pastabos

               21.

               atkreipia dėmesį į tai, kad nors Centro įsipareigojimų asignavimams lygis 2005 finansiniais metais buvo per 90 %, paaiškėjo, jog daugiau kaip 50 % įsipareigojimų administracinėms išlaidoms buvo perkelta ir kad apskritai daug perkeltų asignavimų buvo panaikinta (nuo 15 iki 25 % atsižvelgiant į antraštinę dalį); ragina Centrą patobulinti išlaidų planavimą ir šių išlaidų panaudojimo kontrolės būdus; pabrėžia, kad perkėlimus tarp išlaidų kategorijų reikia pateisinti ir pateikti patvirtinamuosius dokumentus pagal galiojančias nuostatas;

               22.

               atkreipia dėmesį į tai, kad nebuvo pradėta taikyti veikla pagrįsto biudžeto valdymo, nepaisant to, kad Centro finansiniame reglamente numatyta pradėti jį taikyti tokia pat tvarka, kaip ir bendro biudžeto atveju, siekiant geriau kontroliuoti rezultatus; ragina Centrą pateikti darbo programą, kurioje turėtų atsispindėti įvertinamas jo indėlis atsižvelgiant į vykdomą veiklą;

               23.

               atkreipia dėmesį į tai, kad Centras neturėjo jokios įrangos pirkimo planavimo ir valdymo sistemos ir kad nebuvo daroma jokia ciklinė inventoriaus patikra, nors taip būtų padidėjęs inventoriaus patikimumas; ragina Centrą pagerinti šią padėtį;

               24.

               atkreipia dėmesį į tai, kad Centro vidaus kontrolės sistema turėjo įvairių trūkumų, pvz., tai, kad leidimą išduodančio pareigūno nustatytos finansinės grandinės nebuvo apibūdintos, sistema, pagal kurią leidimą išduodantis pareigūnas ir jo įgaliotiniai pateikia informaciją apskaitą tvarkančiam pareigūnui, nebuvo pastarojo patvirtinta ir nebuvo griežtai taikomas pareigų, ypač inicijavimo ir patikrinimo, atskyrimo principas; ragina Centrą, kiek tai susiję su įsipareigojimais, patikimo finansų valdymo kriterijų įtraukti įklausimų, kuriems taikomi ex ante patikrinimai, sąrašą;

               25.

               ragina Centrą visokeriopai taikyti taisyklę, pagal kurią atrankos komisijų nariai visada turi eiti atitinkamo ar aukštesnio rango pareigas, negu pareigos, į kurias siekiama įdarbinti;

               26.

               atkreipia dėmesį į tai, kad Centro paskelbtuose kvietimuose teikti paraiškas nelabai paaiškinama, kokia turi būti mažiausia pasiūlymų kokybė ir kokia svarba teikiama kainai; ragina Centrą griežtai taikyti konkursams galiojančias taisykles.

      (1)  OL C 266, 2006 10 31, p. 46.

      (2)  OL C 312, 2006 12 19, p. 93.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 151, 1997 6 10, p. 1. Reglamentas su paskutiniais pakeitimais, padarytais Reglamentu (EB) Nr. 1652/2003 (OL L 245, 2003 9 29, p. 33),

      (5)  OL L 357, 2002 12 31, p. 72.

      (6)  OL L 340, 2006 12 6, p. 80.


title: 2000 m. kovo 16 d. Tarybos Sprendimas dėl PINO autorių teisių sutarties ir PINO atlikimų ir fonogramų sutarties patvirtinimo Europos bendrijos vardu

text:
Svarbus teisinis pranešimas

|

32000D0278

Oficialusis leidinys L 089 , 11/04/2000 p. 0006 - 0007

		Tarybos Sprendimas2000 m. kovo 16 d.dėl PINO autorių teisių sutarties ir PINO atlikimų ir fonogramų sutarties [1] patvirtinimo Europos bendrijos vardu(2000/278/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 47 straipsnio 2 dalį, 55 ir 95 straipsnius kartu su 300 straipsnio 2 dalies pirmuoju sakiniu ir 300 straipsnio 3 dalies antrąja pastraipa,atsižvelgdama į Komisijos pasiūlymą [2],atsižvelgdama į Europos Parlamento pritarimą [3],kadangi:(1) 1996 m. gruodžio 20 d. Ženevoje, remiant Pasaulinės intelektinės nuosavybės organizacijai, priimta PINO autorių teisių sutartis (WCT) ir PINO atlikimų ir fonogramų sutartis (WPPT) padės užtikrinti suderintą kūrinių ir kitų objektų apsaugos, kartu suteikiant galimybę visuomenei gauti prieigą prie medžiagos, prieinamos per tinklą,(2) Bendrijos kompetencija sudaryti ir prisijungti prie tarptautinių susitarimų arba sutarčių kyla ne tik tuomet, kai ji aiškiai suteikiama Sutarties, – ji taip pat gali kilti iš kitų Sutarties nuostatų ir iš Bendrijos institucijų aktų, priimtų vykdant šias Sutarties nuostatas;(3) WCT ir WPPT dalykas didžiąja dalimi patenka į šioje srityje galiojančių Bendrijos direktyvų taikymo sritį;(4) tai teiškia, kad WCT ir WPPT turėtų tvirtinti tiek Bendrija, tiek valstybės narės;(5) todėl, kiek tai susiję su Bendrijos kompetencijai tenkančiais dalykais, WCT ir WPPT turėtų būti patvirtintos Bendrijos vardu;(6) Bendrija jau pasirašė WCT ir WPPT; kurios dar turi būti galutinai sudarytos;(7) Bendrijos sudarymo instrumentas deponuojamas kiek įmanoma tuo pat metu, kai valstybės narės deponuoja savo ratifikavimo dokumentus,NUSPRENDĖ:1 straipsnis1. Kiek tai susiję su Bendrijos kompetencijai tenkančiais dalykais, Bendrijos vardu tvirtinama PINO autorių teisių sutartis (WCT).2. Kiek tai susiję su Bendrijos kompetencijai tenkančiais dalykais, Bendrijos vardu tvirtinama PINO atlikimų ir fonogramų sutartis (WPPT).3. Sutarčių tekstai pridedami prie šio sprendimo.2 straipsnisTarybos pirmininkas įgaliojamas deponuoti Pasaulinės intelektinės nuosavybės organizacijos generaliniam direktoriui sudarymo dokumentus nuo tos dienos, iki kurios valstybėse narėse įsigalioja Europos Parlamento ir Tarybos patvirtintos priemonės, kurios yra būtinos, norint suderinti galiojančius Bendrijos teisės aktus su įpareigojimais pagal WCT ir WPPT.3 straipsnis1. Komisijai suteikiama teisė atstovauti Bendrijai asamblėjų, nurodytų WCT ir WPPT, susitikimuose.2. Visuose Bendrijos kompetencijai tenkančiuose dalykuose, Komisija Bendrijos vardu derasi WCT ir WPPT asamblėjose vadovaudamasi taikomomis EB sutarties normomis, ypač jos 300 straipsniu.3. Pozicija, kurią Bendrija gali priimti asamblėjose, parengiama atitinkamos Tarybos darbo grupės.Priimta Briuselyje, 2000 m. kovo 16 d.Tarybos varduPirmininkasF. Seixas da Costa[1] Du su šiuo sprendimu susiję pareiškimai nurodyti OL C 103, 2000 4 11, 1 puslapyje.[2] OL C 165, 1998 5 30, p. 8.[3] 2000 m. vasario 16 d. pritarimas (dar nepaskelbta Oficialiajame leidinyje).--------------------------------------------------